钦定古今图书集成/明伦汇编/氏族典/第063卷 > 《廖用贤尚友录》 > 茹连
## 钦定古今图书集成/明伦汇编/氏族典/第063卷 > 《廖用贤尚友录》 > 茹连

按《万姓统谱》：连，新会人，洪武丙子举人。初为齐府奉
祠，超陞刑部员外郎，出知长沙府。连身长大，带围六
尺，一饭数升，豕首一枚。然严于取与，不受私托。有为
县令，客京邸，与连同乡，连往访之，为陈酒馔，金银器
具毕备，连艴然怒曰：“君非滥于民，何以得此？”遂拂袖
而去。